|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA:604-01/21-01/02 |
| URBROJ:2142-02-03/8-21-2 |
| Punat, 27. listopada 2021. godine |

Na temelju članka 12. Odluke o stipendiranju učenika i studenata (“Službene novine Primorsko-goranske županije" broj 30/18) i Odluke općinskog načelnika KLASA:604-01/21-01/02, URBROJ:2142-02-03/8-21-1, raspisuje se

**N A T J E Č A J**

**za dodjelu stipendije za poslijediplomski**

**studij za akademsku godinu** **2021./2022.**

**I.**

Općina Punat raspisuje natječaj za stipendije za poslijediplomski studij za akademsku godinu 2021./2022.

Stipendija za poslijediplomski studij dodjeljuje se za tri studenta/studentice poslijediplomskog studija za akademsku godinu 2021./2022. u jednokratnom iznosu od 10.000,00 kuna.

**II.**

Na natječaj se mogu prijaviti kandidati koji ispunjavaju sljedeće uvjete:

1. da su državljani Republike Hrvatske;
2. da imaju prebivalište na području Općine Punat najmanje posljednje 2 godine bez prekida;
3. da su redovni studenti poslijediplomskog studija i to:

**a)** **studenti koji upisuju prvu godinu poslijediplomskog studija**

* da su na zadnjoj godini preddiplomskog, diplomskog i integriranog preddiplomskog i diplomskog sveučilišnog studija te preddiplomskog stručnog i specijalističkog diplomskog stručnog studija ostvarili prosjek ocjena 3,5 i više

**b) studenti koji upisuju višu godinu poslijediplomskog studija**

* da su u prethodnoj godini poslijediplomskog studija ostvarili prosjek ocjena od 4,0 i više,
* da su položili minimalno 50% upisanih predmeta u prethodnoj godini

**III.**

Ukoliko više podnositelja prijave imaju isti prosjek ocjena, prednost ima podnositelj koji je sudjelovao na znanstvenim i stručnim projektima i skupovima, koji ima objavljene znanstvene i stručne radove ili neka druga postignuća.

**IV.**

Prijava na Natječaj podnosi se na propisanom obrascu, a uz ispunjeni obrazac, **potrebno je priložiti:**

1. presliku osobne iskaznice;
2. uvjerenje o prebivalištu, ukoliko iz osobne iskaznice nije moguće dokazati vrijeme prebivanja u Općini Punat od najmanje 2 godine;
3. **studenti koji upisuju prvu godinu poslijediplomskog studija** - prijepis ocjena s prosjekom prethodno završenog studija (izvornik), a ukoliko je mjesto studiranja u inozemstvu ovjereni prijepis potvrde na hrvatski jezik;
4. **studenti koji upisuju višu godinu poslijediplomskog studija**
	1. potvrdu fakulteta o upisanim i položenih najmanje 50% upisanih predmeta (izvornik),

 a ukoliko je mjesto studiranja u inozemstvu ovjereni prijepis potvrde na hrvatski jezik;

* 1. prijepis ocjena s prosjekom prethodne godine poslijediplomskog studija (izvornik), a

 ukoliko je mjesto studiranja u inozemstvu ovjereni prijepis potvrde na hrvatski jezik;

1. potvrdu (uplatnicu) o uplaćenoj školarini za akademsku godinu 2021./2022.;
2. potvrdu o trajanju upisanog studija;
3. potvrdu o završetku studija;
4. dokumentaciju kojom se dokazuje ispunjavanje uvjeta iz točke III. ovog Natječaja.

**V.**

Povjerenstvo za dodjelu stipendija (u daljnjem tekstu: Povjerenstvo) provodi natječajni postupak i nakon isteka roka za podnošenje prijava, zapisnički utvrđuje studente koji ispunjavaju tražene uvjete.

Lista studenata koji ispunjavaju tražene uvjete objavljuje se na oglasnoj ploči Općine Punat i na službenoj web stranici Općine Punat u roku od 15 dana od dana isteka roka za podnošenje prijava na Natječaj.

Podnositelji prijave na Natječaj imaju pravo podnijeti pisani prigovor na objavljenu Listu u roku od 8 dana, o kojem odlučuje općinski načelnik. Odluka općinskog načelnika po prigovoru je konačna.

**VI.**

Na temelju prijedloga Povjerenstva, a nakon proteka roka za podnošenje prigovora općinski načelnik donosi Odluku o dodjeli stipendije.

Na temelju Odluke općinskog načelnika sa studentom sklapa se ugovor o stipendiranju na vrijeme od jedne akademske godine.

 **VII.**

Prijava na Natječaj podnosi se na **OBRASCU** (dostupnom u prostorijama Općine Punat te na službenoj web stranici [www.punat.hr](http://www.punat.hr)) uz koji se prilaže dokumentacija navedena u točki IV. ovog Natječaja.

Prijava se dostavlja u zatvorenoj omotnici osobno ili putem pošte preporučenom pošiljkom s naznakom:

**„Natječaj za dodjelu stipendija za poslijediplomski studij – NE OTVARATI**“

na adresu: **OPĆINA PUNAT,** **Novi put 2, 51521 Punat.**

Krajnji rok za dostavu prijava je **15. studeni 2021. godine do 15:00 sati** neovisno o načinu dostave.

Prijave koje pristignu 15. studenog 2021. godine nakon 15:00 sati, bez obzira na način dostave, smatraju se zakašnjelima.

Prijave s nepotpunom dokumentacijom i prijave koje nisu podnesene u propisanom roku neće se razmatrati, a dostavljena dokumentacija vratit će se podnositelju prijave.

Za sve informacije obratiti se Jedinstvenom upravnom odjelu Općine Punat, službenici Lani Orlić Brozić putem e-maila: lana.orlic@punat.hr ili na broj telefona: 855-600.

 OPĆINSKI NAČELNIK

Daniel Strčić, bacc.inf., v.r.